A guineai labdarúgó-válogatott 1960. október 2-án játszotta első nemzetközi mérkőzését Nigéria ellen, amely 4-1-es vereséggel zárult. Az 1963-as afrikai nemzetek kupája-selejtezőn történt bemutatkozásuk jól sikerült: Nigéria ellen idegenben 2-2-es döntetlent sikerült kiharcolniuk. A Guineában rendezett visszavágót 1–0-s arányban megnyerték ugyan, de az Afrikai Labdarúgó-szövetség jóváhagyta Nigériai labdarúgó-szövetség óvását, mely szerint nem semleges játékvezetők vezették a találkozót, így a hazai csapatot az eredmény törlése nélkül diszkvalifikálták.